[pic] | EUROPA-KOMMISSIONEN |

Bruxelles, den 23.9.2010

KOM(2010) 497 endelig

BERETNING FRA KOMMISSIONEN T IL EUROPA-PARLAMENTET OG RÅDET

TREDJE FINANSBERETNING FRA KOMMISSIONEN TIL EUROPA-PARLAMENTET OG RÅDET OM DEN EUROPÆISKE LANDBRUGSFOND FOR UDVIKLING AF LANDDISTRIKTER (ELFUL) REGNSKABSÅRET 2009

SEK(2010) 1091

INDHOLDSFORTEGNELSE

1. Budgetprocedure 3

1.1. Det foreløbige budgetforslag for 2009 3

1.2. Budgetforslag 2009 3

1.3. Ændringsskrivelse 2009 3

1.4. Andenbehandling i Rådet 3

1.5. Vedtagelse af budgettet for 2009 3

2. Forvaltning af bevillingerne 4

2.1. Forvaltning af bevillingerne 4

2.1.1. ELFUL's operationelle programmer 4

2.1.2. Teknisk bistand 4

2.2. Forvaltning af bevillingerne 4

2.2.1. ELFUL's operationelle programmer 4

2.2.2. Teknisk bistand 5

3. Gennemførelsen af ELFUL-budgettet for 2009 5

3.1. Indledning 5

3.2. Ændring af ELFUL-programmer 5

3.3. Godkendelse af forpligtelsesbevillinger 6

3.3.1. ELFUL's operationelle programmer 6

3.3.2. Teknisk bistand 6

3.4. Gennemførelse af betalingsbevillinger 6

3.4.1. ELFUL's operationelle programmer 6

3.4.2. Teknisk bistand 6

3.5. Analyse af de anmeldte udgifter pr. akse og pr. foranstaltning 6

3.6. Gennemførelsessats for ELFUL-programmer 6

BUDGETPROCEDURE

Det foreløbige budgetforslag for 2009

Det foreløbige budgetforslag for 2009 blev vedtaget af Kommissionen og forelagt budgetmyndigheden den 6. maj 2008. Forslaget for Den Europæiske Landbrugsfond for Udvikling af Landdistrikterne (ELFUL) underudgiftsområde 2 i den finansielle ramme for 2007-2013 androg 13 395 mio. EUR i forpligtelsesbevillinger og 9 842 mio. EUR i betalingsbevillinger.

Budgetpost | Forpligtelses-bevillinger (EUR) | Betalings-bevillinger (EUR) |

05.040501 (landdistriktsudv.progr.) | 13 373 504 584 | 9 832 000 000 |

05.040502 (teknisk bistand) | 21 913 625 | 9 900 000 |

Budgetforslag 2009

Rådet vedtog budgetforslaget for 2009 i juli 2008. ELFUL's betalingsbevillinger blev nedsat med 115,0 mio. EUR i forhold til det foreløbige budgetforslag.

Ændringsskrivelse 2009

I oktober 2008 vedtog Kommissionen ændringsskrivelse nr. 2 til det foreløbige forslag til budget for 2009. Selv om ændringsskrivelsen hovedsagelig vedrører EGFL, blev bevillingerne til ELFUL-programmer forhøjet for at afspejle en yderligere overførsel fra den første søjle på 0,16 mio. EUR vedrørende vinreformen. Stigningen vedrørte både forpligtelses- og betalingsbevillinger.

Andenbehandling i Rådet

Rådets vedtagelse den 12. november 2008 ved andenbehandlingen indebar ingen ændring af de ELFUL-bevillinger, der var foreslået i ændringsskrivelsen.

Vedtagelse af budgettet for 2009

Europa-Parlamentet vedtog budgettet for 2009 på sit plenarmøde i december 2008 ved at forhøje de beløb til ELFUL-programmer, der var foreslået af Rådet efter andenbehandlingen, med 249,8 mio. EUR for forpligtelsesbevillingerne og ved at nedsætte betalingssbevillingerne med 696,8 mio. EUR.

Budgetpost | Forpligtelses-bevillinger (EUR) | Betalings-bevillinger (EUR) |

05.040501 (landdistriktsudv.progr.) | 13 623 504 584 | 9 135 331 205 |

05.040502 (teknisk bistand) | 21 913 625 | 9 900 000 |

FORVALTNING AF BEVILLINGERNE

Forvaltning af bevillingerne

ELFUL's operationelle programmer

I 2009 androg det oprindelige budgets forpligtelsesbevillinger 13,62 mia. EUR. Dette beløb blev forhøjet (ændringsbudget nr. 4) med 0,6 mia. EUR svarende til den første del af genopretningsplanen, medens det blev reduceret (ændringsbudget nr. 10) med 0,25 mia. EUR i forpligtelser opført af budgetmyndigheden ved en ændring, der ikke kunne gennemføres som følge af et utilstrækkeligt retsgrundlag, Derfor var det samlede beløb, der reelt var til rådighed for budgetåret 2009, på 13,97 mia. EUR.

Det samlede forpligtede beløb for ELFUL-programmer i 2009 var på 13,72 mia. EUR. Et beløb på 252 mio. EUR blev fremført til 2010.

Forvaltning af forpligtelsesbevillinger i 2009 - ELFUL | Budgetpost 05.040501 (EUR) |

Bevillinger ved starten af 2009 | 13 623 504 584 |

Ændringsbudget nr. 4 – yderligere tildeling under den europæiske økonomiske genopretningsplan | 600 000 000 |

Ændringsbudget nr. 10 – bortfald af ikke-gennemførlige bevillinger | - 249 840 000 |

Disponible bevillinger i 2009 | 13 973 664 584 |

Bevillinger udnyttet i 2009 | 13 721 634 827 |

Uudnyttede beløb ved udgangen af 2009 – fremførsel til 2010 | 252 029 757 |

Teknisk bistand

Ifølge artikel 69, stk. 2, i Rådets forordning (EF) nr. 1698/2005 skal 0,25 % af midlerne til EU's støtte til landdistriktsudvikling afsættes til Kommissionen til teknisk bistand. I 2009-budgettet var det beløb, der var til rådighed til dette formål, på 21,9 mio. EUR. Ved udgangen af 2009 var det samlede forpligtede beløb på 5,1 mio. EUR.

Forvaltning af bevillingerne

ELFUL's operationelle programmer

I 2009 androg de oprindelige betalingsbevillinger 9,91 mia. EUR, hvoraf 9,1 mia. EUR svarede til det vedtagne budget og 775 mio. EUR til bevillinger fremført fra 2008. I december reducerede ændringsbudget nr. 10 beløbet med 1,65 mia. EUR for at tage hensyn til den reviderede betalingsprognose, som medlemsstaterne havde indsendt i september. Som følge heraf androg de disponible betalingsbevillinger for budgetåret 2009 8,26 mia. EUR.

Det samlede beløb, der blev udbetalt til medlemsstaterne til ELFUL-programmer i 2009, androg 8,21 mia. EUR.

Forvaltning af betalingsbevillinger i 2009 - ELFUL | Budgetpost 05.040501 (EUR) |

Bevillinger ved starten af 2009 | 9 135 331 205 |

Bevillinger fremført fra 2008 | 774 864 326 |

Ændringsbudget nr. 10 – nedsættelse af betalingsbevillinger som følge af reviderede overslag fra medlemsstaterne | -1 650 000 000 |

Disponible bevillinger i 2009 | 8 260 195 531 |

Bevillinger udnyttet i 2009 | 8 209 373 256 |

Uudnyttede beløb ved udgangen af 2009 | 50 822 275 |

Teknisk bistand

I 2009-budgettet androg betalingsbevillingerne 9,9 mio. EUR. Ved årets udgang var de samlede betalinger på 3,7 mio. EUR.

GENNEMFØRELSEN AF ELFUL-BUDGETTET FOR 2009

Indledning

Regnskabsåret 2009 repræsenterede for det meste en overgang mellem den oprindelige godkendelsesfase og indledningen af programmer for udvikling af landdistrikterne (der omfattede udbetalingen af forskud) og en fase, hvor de fleste programmer er kommet godt i gang. Imidlertid mistede denne overgangsfase til en vis grad tempoet som følge af den økonomiske krise, som havde mindsket medlemsstaternes muligheder for at tilvejebringe den nationale medfinansiering, og som måske også fik nogle af støttemodtagerne til at tøve med at påtage sig forpligtelser, samt endvidere den sene godkendelse af visse programmer og nogle medlemsstaters mangel på tilstrækkelige erfaringer med gennemførelsen af programmer for udvikling af landdistrikterne.

Et andet vigtigt element, der karakteriserer regnskabsåret 2009, er reprogrammeringsprocessen efter godkendelsen af sundhedstjekket og den europæiske økonomiske genopretningsplan.

Ændring af ELFUL-programmer

I 2009 blev der foretaget i alt 132 ændringer af landdistriktsprogrammer for programmeringsperioden 2007-2013: 76 ved anmeldelsesproceduren og 56 ved kommissionsbeslutning efter udtalelse afgivet af Udvalget for Udvikling af Landdistrikterne. Af disse 56 ændringer blev 49 godkendt inden for rammerne af sundhedstjekket og den europæiske økonomiske genopretningsplan. Det høje antal programmer, der skulle ændres (88 i alt), og forberedelsernes og forhandlingernes komplicerede karakter bevirkede, at det ikke var muligt at godkende alle ændringer vedrørende ovennævnte sundhedstjek og genopretningsplan i 2009. Kommissionens beslutninger vedrørende de 39 udestående programmer blev vedtaget tidligt i 2010, hvilket forklarer fremførslen af forpligtelsesbevillinger på 252 mio. EUR fra 2009 til 2010.

Godkendelse af forpligtelsesbevillinger

ELFUL's operationelle programmer

Nedenstående tabel viser de beløb, der blev forpligtet i hver enkelt medlemsstat i 2009, og den tildeling, der blev fastsat ved Kommissionens beslutning 2006/636/EF (ændringen fra oktober 2009 var stadig i kraft ved årets udgang).

I 2009 var de forpligtelsesbevillinger, der var til rådighed til ELFUL-programmer, på 13,97 mia. EUR, og det forpligtede beløb androg 13,72 mia. EUR. De resterende 252 mio. EUR svarer til programmer, for hvilke sundhedstjekket og genopretningsplanen ikke var blevet godkendt inden årets udgang. Disse bevillinger blev fremført til 2010, og de blev alle forpligtet inden fristens udløb den 31. marts 2010. Derfor blev der ikke mistet noget beløb for landdistriktsudviklingsprogrammerne.

[pic]

Teknisk bistand

Nedenstående tabel viser de forpligtelsesbevillinger til teknisk bistand, der blev udnyttet i 2009. Den største del vedrører det europæiske netværk for landdistriktsudvikling.

[pic]

Gennemførelse af betalingsbevillinger

ELFUL's operationelle programmer

I 2009-budgettet androg betalingsbevillingerne, inkl. fremførsler fra 2008, 9,91 mia. EUR. Ændringsbudget nr. 10 nedsatte i december dette beløb med 1,65 mia. EUR, således at årets bevillinger til slut androg 8,26 mia. EUR.

Ved udgangen af 2009 var det samlede beløb, der var blevet betalt til ELFUL-programmer, på 8,21 mia. EUR. Forskellen mellem årets bevillinger (8,26 mia. EUR) og det samlede betalte beløb er på 51,2 mio. EUR, hvilket repræsenterer et underforbrug på 0,6 %.

I nedenstående tabel fordeles dette beløb på anmeldelsesperioder:

[pic]

Refusionerne vedrørende tredje kvartal af 2009 for seks ELFUL-programmer blev helt eller delvist suspenderet ved årets udgang, fordi disse programmers forpligtelsesbevillinger helt var blevet opbrugt ved betalingerne for tidligere anmodninger. Nedenstående tabel viser de seks ELFUL-programmer og de tilsvarende beløb. Betalingen har måttet vente, indtil de nye forpligtelsesbevillinger for 2010 blev disponible.

[pic]

Det månedlige forbrug af betalingsbevillinger i årets løb (fra januar til december 2009) fremgår af nedenstående diagram. Forbrugstakten er knyttet til tidsplanen for indsendelsen af de fire betalingsanmeldelser (31. januar, 30. april, 31. juli og 10. november for betalingsanmodninger svarende til henholdsvis 4. kv. 2008, 1. kv. 2009, 2. kv. 2009 og 3. kv. 2009).

[pic]

Opdelingen pr. medlemsstat og pr. anmeldelsesperiode af de beløb, som Kommissionen har udbetalt i budgetåret 2009, fremgår af nedenstående tabel. De berørte anmeldelsesperioder er henholdsvis fra 16. oktober til 31. december 2008 (4. kv. 2008), fra 1. januar 2009 til 31. marts 2009 (1. kv. 2009), fra 1. april 2009 til 30. juni 2009 (2. kv. 2009) og fra 1. juli 2009 til 15. oktober 2009 (3. kv. 2009).

I nedenstående tabel vedrører beløbene i kolonne "2. kv. 2008" og "3. kv. 2008" de ELFUL-programmer, der har opbrugt deres forpligtelsesbevillinger for 2007 og 2008 og derfor var nødsaget til at vente indtil 2009 med at få deres udgifter refunderet over de nye 2009-bevillinger.

[pic]

De 8,21 mia. EUR, der blev udbetalt i 2009, vedrører kun refusioner, da alle forudsete forfinasieringsbeløb var blevet udbetalt i 2007 og 2008.

Tabellen på næste side sammenligner for hver medlemsstat de i 2009 afholdte ELFUL-betalinger med betalingerne i 2008. Medens de mellemliggende betalinger i 2009 steg med 35,4 % i forhold til 2008 (8,21 mia. EUR mod 6,06 mia. EUR), faldt det samlede beløb med - 3.9 % (8,21 mia. EUR mod 8,54 mia. EUR), da den sidste del af forfinansieringen allerede var betalt i 2008.

[pic]

Teknisk bistand

I 2009-budgettet androg betalingsbevillingerne 9,9 mio. EUR. Nedenstående tabel viser betalingerne til teknisk bistand, der i alt udgjorde 3,7 mio. EUR. Den største del vedrører det europæiske netværk for landdistriktsudvikling.

[pic]

Analyse af de anmeldte udgifter pr. akse og pr. foranstaltning

Nedenstående tabel viser anmeldte betalingsanmodninger pr. medlemsstat og pr. akse/foranstaltning for landdistriktsudvikling i 2009 (fra 4. kv. 2008 til 3. kv. 2009), fra 2007 til 2009 (fra 4. kv. 2006 til 3. kv. 2009) og også finansieringsplanerne for ELFUL programmerne (2007-2013 - EU-27).

I 2009 er udgifterne fortsat koncentreret i akse 2 (57,8 %) og dernæst akse 1 med 32 %, akse 3 med 4,4 % og akse 4 med 1,1 %. Denne udgiftsfordeling afviger stadig betydeligt fra fordelingen i de finansielle planer for programmeringsperioden 2007-2013 (33,6 %, 44,4 %, 13,3 % og 5,9 % for henholdsvis akse 1, 2, 3 og 4).

Akse 2-foranstaltningerne vedrører hovedsagelig årlige betalinger (f.eks. landbrugsmiljøforanstaltninger), medens akse 1 og 3 hovedsagelig vedrører flerårige foranstaltninger, som ikke længere kræver godkendelses- og implementeringsprocedurer (f.eks. investeringsprojekter).

Sammenholdt med gennemsnittet for de første tre år (2007-2009) er der i år 2009 en bedre balance mellem akserne, og niveauet for hver akse har nærmet sig aksernes niveau i finansieringsplanerne. F.eks. er akse 2 reduceret fra 75,0 % i 2008 til 57,8 % i 2009, medens akse 1 er steget fra 21,3 % i 2008 til 32,0 % i 2009.

[pic]

Gennemførelsessats for ELFUL-programmer

Diagrammet på næste side viser den finansielle gennemførelsestakt for programmerne for udvikling af landdistrikterne (fra begyndelsen og indtil 2009, inkl. 4. kv. 2009) sammenholdt med bevillingerne for 2007-2009. Den gennemsnitlige finansielle ELFUL-gennemførelsessats for alle ELFUL- programmerne er på 68,4 %.

Diagrammet viser, at de fleste medlemsstater har anvendt mere end 50 % af bevillingerne for 2007-2009.

Endvidere har tre medlemsstater anmeldt udgifter, der ligger over forpligtelserne for 2007-2009, og forskellen har måttet betales med nye forpligtelser fra 2010.

[pic]